Diari Oficial de la Generalitat Valenciana


Sumari del DOGV 7972, del 03-02-2017 (2017/347)

Notificació de la sentència dictada en el procediment de guarda i custòdia número 1124/2015.
--------------------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/347


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment de guarda i custòdia número 1124/2015. [2017/347]  
Procediment: assumpte civil 001124/2015.  
Helena Agustí Pons, lletrada de l'Administració de justícia del Jutjat de Primera Instància número 1 de Catarroja, mitjançant aquest edicte faig saber que en aquest jutjat se segueixen les actuacions número 1124/2015, a instàncies de Yolanda Granell Corrales contra Atik Rammani, en què s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 146/2016  
Catarroja, 28 de setembre de 2016  
Patricia Todolí Orero, magistrada jutgessa del Jutjat de Primera Instància número 1 de Catarroja i partit, he vist la demanda de mesures definitives sobre pàtria potestat, guarda i custòdia, aliments i règim de visites, formulada per la procuradora Rocío Mira Gutiérrez, en nom i representació de Yolanda Granell Corrales, contra Atik Rammani, en què ha sigut part el Ministeri Fiscal, en defensa dels interessos del menor.  
[...]  
Dispositiva  
Dispose atribuir en exclusiva a la progenitora Yolanda Granell Corrales l'exercici de la pàtria potestat de la menor, Y., i la guarda i custòdia d'aquesta menor.  
Suspenc el règim de visites de la menor, Y., respecte del progenitor no custodi, Atik Rammani.  
Fixe les despeses d'atenció a favor de Y., a càrrec del pare, que ha d'ingressar en el compte corrent de la mare i que fixe en la quantitat de 180 euros mensuals per la filla, els quals s'actualitzaran de conformitat amb l'índex de preus de consum anual, i que s'hauran d'ingressar els primers cinc dies de cada mes en el compte que designe la mare a aquests efectes, i que es pagaran des de la data de la interposició de la demanda.  
Les despeses extraordinàries de la filla les pagaran a mitges ambdós pares. S'entenen com a tals despeses, entre altres, les de salut no cobertes per assegurança mèdica o seguretat social, llibres de text, així com les que pertanyen a activitats extraescolars o campaments d'estiu. Totes aquestes despeses, de conformitat amb la pàtria potestat conjunta d'ambdós progenitors, requeriran el consentiment de tots dos per a la realització, trets els casos d'urgències sanitàries en què la decisió correspondrà al progenitor amb el qui estiguen els menors, cosa que haurà de comunicar a l'altre el progenitor el qui n'haja pres la decisió tan prompte com siga possible.  
Atribuïsc a Yolanda Granell Corrales i a la menor, Y., l'ús del domicili familiar, respecte del parament familiar cal que quede al domicili familiar perquè el gaudisquen els beneficiaris de l'ús del propi habitatge familiar.  
Atés l'índole del procediment, en què no s'aprecia mala fe en cap de les parts, ni s'observa el principi objectiu del venciment, no faig un exprés pronunciament pel que fa a les costes causades en aquesta instància, per la qual cosa cada part haurà de pagar les costes causades a la seua instància i les comunes a mitges.  
Notifiqueu-la a les parts i al Ministeri Fiscal, i advertiu-los que, contra aquesta resolució, s'hi pot interposar un recurs d'apel·lació dins del termini de 20 dies, comptadors des de l'endemà hàbil a la data que es notifique, el qual es presentarà en aquest jutjat, i de què tindrà coneixement, si escau, l'Audiència Provincial de València.  
Expediu el testimoniatge oportú d'aquesta resolució, uniu-la a les actuacions i incloeu-ne l'original al llibre que hi corresponga.  
Així ho disposa, mana i firma Patricia Todolí Orero, magistrada jutgessa d'aquest jutjat.»  
  
Atés que es desconeix el domicili o la residència actuals de la part demandada, mitjançant la resolució del dia de hui i de conformitat amb el que disposen els articles 156.4, 164 i 497.2 de la Llei d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència a Atik Rammani, en parador ignorat.  
  
Catarroja, 16 de gener de 2017.- La lletrada de l'Administració de justícia: Helena Agustí Pons.